7. 2. 80 De Europæiske Fællesskabers Tidende Nr. L 30/33 KOMMISSIONENS BESLUTNING af 11. januar 1980 om afvisning af, at apparatet »Hewlett-Packard computing calculator, model HP 9825A« er et apparat af videnskabelig karakter (80/139/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1798/75 af 10. juli 1975 om fritagelse for told efter den fælles toldtarif ved indførsel af uddannelsesmæs- sigt, videnskabeligt eller kulturelt materiale (1), ændret ved forordning (EØF) nr. 1027/79 (?), under henvisning til Kommissionens forordning (EØF) nr. 2784/79 af 12. december 1979 om fastsæt- telse af gennemførelsesbestemmelserne til Rådets for- ordning (EØF) nr. 1798/75 (?), særlig artikel 7, og ud fra følgende betragtninger : Den italienske regering har i skrivelse af 3. juli 1979 anmodet Kommissionen om at iværksætte en udersø- gelse som fastsat i artikel 7 i forordning (EØF) nr. 2784/79 for at afgøre, om apparatet »Hewlett-Packard computing calculator, model HP 9825 A«, der skal an- vendes ved forskning inden for elektronspinresonans, og navnlig til undersøgelse af struktur og reaktivitet af frie radikaler og ionpar i opløsning i forbindelse med en undersøgelse af ionpars indflydelse på kemiske reaktionsmekanismer, er et apparat af videnskabelig karakter, samt i bekræftende fald, om der for tiden i Fællesskabet fremstilles apparater af tilsvarende viden- skabelig værdi ; i overensstemmelse med bestemmelserne i artikel 7, stk. 5, i forordning (EØF) nr. 2784/79 er en ekspert- gruppe, sammensat af repræsentanter fra alle medlems- (!) EFT nr. L 184 af 15. 7. 1975$, s. I. (?) EFT nr. L 134 af 31. 5. 1979, s. 1. (?) EFT nr. L 318 af 13. 12. 1979, s. 32. staterne, trådt sammen den 15. november 1979 for i Toldfritagelsesudvalget at undersøge sagen ; det fremgår af denne undersøgelse, at det drejer sig om en datamat, der anvendes til indsamling, omdan- nelse og analyse af data; apparatet har ikke de objektive egenskaber, som gør det særligt egnet til videnskabelig forskning ; i øvrigt anvendes apparater af denne art især til ikke-videnska- belige opgaver ; denne anvendelse af apparatet er ikke nok til at give det karakter af at være et videnskabeligt apparat ; det kan derfor ikke anses for at være et apparat af viden- skabelig karakter — VEDTAGET FØLGENDE BESLUTNING : Artikel 1 Apparatet »Hewlett-Packard computing calculator, model HP 9825A« er ikke af videnskabelig karakter. Artikel 2 Denne beslutning er rettet til medlemsstaterne. Udfærdiget i Bruxelles, den 11. januar 1980. På Kommisstonens vegne Étienne DAVIGNON Medlem af Kommissionen